b'\n_START_ARTICLE_\n\xc4\x8cador\n_START_PARAGRAPH_\n\xc4\x8cador (perzijsko \xda\x86\xd8\xa7\xd8\xaf\xd8\xb1) je zunanje obla\xc4\x8dilo nekaterih muslimanskih in hindujskih \xc5\xbeensk. Je sestavni del prakse obla\xc4\x8denja po pravilih hid\xc5\xbeaba, izhaja pa iz Irana._NEWLINE_\xc4\x8cador pokriva \xc5\xbeensko od glave do prstov na nogah, odkrite so lahko le roke in del ali celoten obraz, \xc4\x8detudi obstajajo razli\xc4\x8dice, ki pokrivajo celotno telo vklju\xc4\x8dno z obrazom, pri \xc4\x8demer je mo\xc4\x8d gledati skozi posebno mre\xc5\xbeo. \xc4\x8cadorju podobna obleka je kimar._NEWLINE_Beseda \xc4\x8dador izhaja iz hindij\xc5\xa1\xc4\x8dine in pomeni\xc2\xa0\xc2\xbbkvadrat blaga\xc2\xab. Svoje korenine ima v 6. stoletju pr. n. \xc5\xa1t. v perzijsko-ahemenskem imperiju pod kraljem Kirom Velikim. Ideja o izoliranosti \xc5\xbeenske od sveta je ta kos obla\xc4\x8dila ohranila tudi pod vladanjem Aleksandra Velikega in Bizantinskega imperija, nato pa so ga posvojili Arabci, ki so osvajali to kraljestvo._NEWLINE_Posebno mesto je \xc4\x8dador dobil v Iranu leta 1979 po iranski revoluciji, ko so vladajo\xc4\x8di islamski fundamentalisti zahtevali dostojno obla\xc4\x8denje \xc5\xbeensk.'